ΔΕΛΤΙΟ ΤΥΠΟΥ

Από την Περιφερειακή Ενότητα Μεσσηνίας ανακοινώνεται ότι σε συνέχεια των από 25.02.2020 (ΦΕΚ 42Α΄) και 11.03.2020 (ΦΕΚ 55 Α΄/11-03-2020), Πράξεων Νομοθετικού Περιεχομένου, << Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του>>, εξεδόθη το με ΑΔΑ:ΨΔΓΩ465ΧΘΞ-1ΜΨ και ημερομηνία 20.03.2020, έγγραφο του Υφυπουργού Υποδομών και Μεταφορών, προς εξυπηρέτηση και προστασία των οδηγών Ε.Δ.Χ. αυτοκινήτων που ανήκουν στις ευπαθείς ομάδες. Σύμφωνα με αυτό εφαρμόζονται τα ακόλουθα:

1. **Παρατείνεται αυτοδικαίως έως και την 31η Μαϊου 2020** η ισχύς των ειδικών αδειών οδήγησης Επιβατηγών Δημοσίας Χρήσης (Ε.Δ.Χ.) αυτοκινήτων των οποίων η λήξη έχει περιοριστεί σε ημερομηνία εντός του χρονικού διαστήματος από τις 16.03.2020 έως και τις 31.05.2020.
2. Έως και την ανωτέρω ημερομηνία (31η Μαϊου 2020) δεν επιτρέπεται στους πολίτες να προσέρχονται στις Υπηρεσίες Μεταφορών και Επικοινωνιών των οικείων Περιφερειών καθώς και στα Κέντρα Εξυπηρέτησης Πολιτών (Κ.Ε.Π.) της χώρας για την υποβολή αίτησης ανανέωσης των ειδικών αδειών οδήγησης Ε.Δ.Χ. αυτοκινήτων.